**Restless and Wild** on saksalaisen heavy metal -yhtye Acceptin vuonna 1982 julkaistu neljäs studioalbumi. Levyn tunnetuin kappale on levyn aloittava "Fast as a Shark". Muita tunnettuja kappaleita levyltä ovat nimikkokappale "Restless and Wild", "Neon Nights" ja "Princess of the Dawn".

Nauhoitukset
------------

Levy nauhoitettiin helmi- ja maaliskuun sekä kesäkuun aikana vuonna 1982. Albumi on Acceptin ensimmäinen, jonka se teki Dieter Dierksin studioilla Kölnissä. Levyn miksasi 1980-luvun heavy metal -levyjä tuottanut Michael Wagener.

Yhtyeen jäsenistä kukaan ei osannut tuohon aikaan hyvin englantia, joten manageri Gaby Hauke järjesti yhtyeen avuksi yhdysvaltalaisen R. A. Smith-Dieselin. Rumpali Stefan Kaufmann ja Smith-Diesel kirjoittivat suurimman osan levyn sanoituksista. Levy on ensimmäinen, jolla Hauke myös itse osallistui sanoittamiseen. Hän sanoitti salanimellä Deaffy kappaleet "Neon Nights" ja "Princess of the Dawn".[3]

*Restless and Wild* oli ensimmäinen Acceptin levy, johon Wolf Hoffmann soitti kaikki kitaraosuudet. Kitaristi Jörg Fischer oli lähtenyt yhtyeestä juuri ennen levytysten aloittamista eikä siten osallistunut enää nauhoituksiin. Korvaajaksi ensin valittu Jan Koemmet oli yhtyeen mukana studiossa ja soitti joitakin osuuksia demoversioilla. Samoin teki hänen tilalleen tullut Herman Frank, mutta kummankaan tallenteet eivät päätyneet kappaleiden lopullisille versioille.[4][3]

Musiikki
--------

Albumin ensimmäistä kappaletta "Fast as a Shark" on pidetty yhtenä ensimmäisistä speed metal -kappaleista ja thrash metalin esiasteena, joka ilmestyi vain hetki ennen thrash-aikakautta. Se toimi esikuvana uusille rumpaleille ja edusti aikanaan standardia tuplabasarin soittamisessa. Allmusic-kolumnisti Eduardo Rivadavian mukaan "Fast as a Shark" on yksi historian "odottamattomimmista, yllättävimmistä ja hilpeimmistä avauksista". Kappaleen alkuperäisen idean kehitti yhtyeen rumpali Stefan Kaufmann. Hän halusi tehdä kappaleen, jossa soitetaan kahdella bassorummulla toistuvaa iskua mahdollisimman nopeassa rytmissä (niin sanottu tuplabasari).

Toinen raita "Restless and Wild" ei ole yhtä nopea kuin "Fast as a Shark", mutta se on silti hyvällä tempolla etenevä kappale. "Ahead of the Pack", "Shake Your Heads", "Get Ready" ja "Flash Rockin’ Man" ovat tarttuviksi kuvattuja, Judas Priest -vaikutteisia heavy metal -kappaleita. "Demon’s Night" edustaa levyllä yhtyeen raaempaa ja raskaampaa puolta ja "Don’t Go Stealin’ My Soul Away" kevyempää puolta.

"Neon Nights" ja "Princess of the Dawn" ovat levyn kaksi voimaballadia. Näiden hiljaisemmissa osissa laulaja Udo Dirkschneider laulaa poikkeuksellisesti puhtaalla äänellä. "Neon Nights" alkaa puhtaalla kitarasävelellä, joka muuttuu pian oktaavijakajan ja wah-wah-polkimen avulla muodostettuun "vomiting cow" -ääneen, jota Hoffmann on myöhemminkin suosinut paljon. Viimeinen kappale "Princess of the Dawn" päättää levyn yhtä yllättävästi kuin se alkaakin, sillä kappaleen laajennettu outro loppuu äkillisesti kesken jakeen.

Kansi
-----

Albumin kansista on kaksi eri versiota. Brain-levy-yhtiö käytti Manner-Euroopassa levynkantta, jossa on kaksi palavaa valkoista Flying V -kitaraa. Portrait Records käytti Kanadan, Yhdysvaltojen ja Japanin painoksissa sekä Heavy Metal Worldwide Britannian painoksissa yhtyeestä konsertissa otettua valokuvaa.

Julkaisu
--------

Brain Records julkaisi *Restless and Wildin* Manner-Euroopassa 2. lokakuuta 1982. Vuotta myöhemmin Portrait Records julkaisi sen Yhdysvalloissa ja Kanadassa  ja Heavy Metal International Britanniassa. Albumi nousi Ruotsin listalla sijalle 27, Alankomaissa sijalle 47 ja Britannian listalla sijalle 98.

Albumilta julkaistiin kaksi singleä. Kappaleesta "Fast as a Shark" julkaistiin marraskuussa vuonna 1982 7″ single, joka ilmestyi Espanjassa. Singlen toisella puolella on kappale "Get Ready". "Restless and Wild" -maksisingle julkaistiin joulukuussa 1983, ja sen B-puolella on "Fast as a Shark".

Kappaleet
---------

1. Fast as a Shark – 3.48
2. Restless and Wild – 4.10
3. Ahead of the Pack – 3.22
4. Shake Your Heads – 4.00
5. Neon Nights – 6.00
6. Get Ready – 3.49
7. Demon’s Night – 4.34
8. Flash Rockin’ Man – 4.24
9. Don’t Go Stealin’ My Soul Away – 3.15
10. Princess of the Dawn – 6.15

Kokoonpano
----------

* Udo Dirkschneider – laulu
* Wolf Hoffmann – kitara
* Peter Baltes – basso
* Stefan Kaufmann – rummut

Arvostelut
----------

* Metalliluola: 10/10 tähteä
* AllMusic: 4/5 tähteä

Lähteet
-------

1. 1 2 3  Restless and Wild *Acceptworldwide.com*. Viitattu 5.7.2017.  (englanniksi)
2. ↑
3. ↑
4. ↑  [https:// ]
5. 1 2 3 4 5  ACCEPT Remembered - Discography - Restless and Wild *web.archive.org*.  23.1.2001. Viitattu 17.6.2019.
6. ↑  Accept - Restless And Wild *Discogs*. Viitattu 15.6.2019. (englanniksi)
7. 1 2 3 4  Restless and Wild - Accept | Songs, Reviews, Credits *AllMusic*. Viitattu 16.10.2019. (englanniksi)
8. ↑  Joe Bosso 2010-06-23T16:50:00 173Z Guitars: Dream Theater's Mike Portnoy answers your questions *MusicRadar*. Viitattu 16.10.2019. (englanniksi)
9. ↑  Blabbermouth: ACCEPT's WOLF HOFFMANN: How We Wrote 'Fast As A Shark' *BLABBERMOUTH.NET*.  17.12.2018. Viitattu 17.6.2019.
10. ↑  Accept - Restless and Wild (album review) | Sputnikmusic *www.sputnikmusic.com*. Viitattu 17.6.2019.
11. ↑  Review | ACCEPT - Restless And Wild | POWERMETAL.de *powermetal.de*. Viitattu 17.6.2019.
12. ↑  METALLIAN - Accept *metallian.com*. Viitattu 17.6.2019.
13. ↑  Accept - Restless And Wild review - Metal Storm *www.metalstorm.net*. Viitattu 17.6.2019.
14. ↑  Restless and Wild albumin eri painosten kannet
15. ↑  Restless and Wild *ACCEPT Worldwide Official Website*. Viitattu 17.6.2019.
16. ↑  Evans, Rick: Pick Hit Accept.  *Hit Parade, s. 28*, 1984.
17. 1 2  restless and wild | full Official Chart History | Official Charts Company *www.officialcharts.com*. Viitattu 12.7.2019. (englanniksi)
18. ↑  Accept - Restless and Wild / Fast as a Shark - Encyclopaedia Metallum: The Metal Archives *www.metal-archives.com*. Viitattu 16.10.2019.
19. ↑  Accept - Fast as a Shark - Encyclopaedia Metallum: The Metal Archives *www.metal-archives.com*. Viitattu 16.10.2019.
20. ↑  Ville Krannila: Accept - Restless And Wild (1982) *Metalliluola*.  4.10.2017. Viitattu 16.10.2019.

Aiheesta muualla
----------------

* Restless and Wild Discogsissa.  (englanniksi)
* Albumi *Restless and Wild* Encyclopaedia Metallum -sivustolla (englanniksi)

Accept

| 
* Wolf Hoffmann
* Mark Tornillo
* Uwe Lulis
* Christopher Williams
* Martin Motnik
* Philip Shouse

 |
| --- |
| 
* Udo Dirkschneider
* David Reece
* Peter Baltes
* Stefan Kaufmann
* Stefan Schwarzmann
* Herman Frank
* Jörg Fischer

 |

|  |  |
| --- | --- |
| Studioalbumit | 
* Accept
* I’m a Rebel
* Breaker
* Restless and Wild
* Balls to the Wall
* Metal Heart
* Russian Roulette
* Eat the Heat
* Objection Overruled
* Death Row
* Predator
* Blood of the Nations
* Stalingrad
* Blind Rage
* The Rise of Chaos
* Too Mean to Die

 |
| Livetallenteet | 
* Kaizoku-Ban
* Staying a Life
* All Areas – Worldwide
* Restless And Live (Blind Rage - Live In Europe 2015)
* Symphonic Terror - Live At Wacken 2017

 |
| Muuta | 
* Acceptin diskografia
* Luettelo Acceptin kappaleista

 |